钦定古今图书集成/明伦汇编/闺媛典/第285卷 > 皇清十八 > 翁绍曾妻王氏
## 钦定古今图书集成/明伦汇编/闺媛典/第285卷 > 皇清十八 > 翁绍曾妻王氏

按《仁和县志》：“王氏，道焜孙女。道焜中前辛丑第三人，出佐郡有声，其子均举壬午乡试，即氏父也。氏年十八，归诸生翁绍曾，绍曾下帷与氏岁不过数，见氏则时具衣履饮食以佐之。年二十五，绍曾感疾亡，子仅五岁，氏以一身独持门户，教之成立，历试多艰，又二十五年而卒。”